هلو اريد نصيحه لوجه الله .. اني صار فتره من ارتبطت بولد وهذا الولد بالبدايه يعني من كلامه هو ملتزم وماعرف شنو بس بده يفضفضلي انو هو قبل جان يحب ببنيه من منطقتهم وجان يروحلها وماعرف شنو وكلشي يصير بيناتهم المهم هالشي ورا العلاقه بشهرين كالي وهو من بدينه العلاقه غير حساباته ورقمه وماعرف شنو هالتصرف ؟
كل الي حچيتي شي طبيعي النصيحة الي تريديها تخص شنو ، ماضيه تعرفي حاضره تعرفي تفاصيله تعرفيها تريدين ننصحچ تكملين وياه او لا مراح ننصح بشي لان هذا قرارچ و حياتچ اذا متقبله الماضي ممكن تكملين ، اذا لا ف راح توصلين لطريق مسدود دائماً و انتي ادرى بنفسچ بعد .
و انت تُذكر من اجت بعيوني عينك گتلي سولف و آنه ساكت ، شفت اديك بعيني تومي و گتلي وينك ؟ و رجعت منك لعينك سولفتلك ، گتلك اسف ، صاعد براسي حنينكگتلي حزنك جاي اشوفه محومرات عيونك انتَ ، و يمي بس البال شارد گتلك بخير و شرطت بعينك احلف ، و حگ عينك مو حزن لكن حزينك !مو حمار بعيني ملتم لا سواد ، كل ظلام الدنيا يلتم من احس روحي خسرتك و ما تهمني سنيني ضاعن الهن الله ! ، خوفتي آنه لا تضيع سنينك لو نويت بيوم ترحل مرلي الك عندي أمانة ، و الأمانة يا حبيب ماكو اثگل من حملها گلبي الانته مأمنه عندي گبل لا ترحل عرف نفسه الأمانة و الأمانة تالي للصاحب تعود و انت صاحبها و اجت طاحتلك ب چفينك ♥️ . ..
گهوة عادية (ضيافة ، بن العميد ، او اي گهوة عربية يعني) + طن شكر + ربع طن چكليت و يفضل ابو البقرة (الاحمر و اصفر و بي رسم بقرة) تخلطوهن عالنار سوية بعدين تضيفون فستق حلبي مطحون مخربان مثل مال اهل الاكشاك و بالعافية .
بعد بعععد تعاي اخذيلچ راشدي 😒 ، اما جواب سؤالچ راح يكون عن تجربة لان مسوي هيچ شي بمرة من المرات و چان سببها مغزره بيه العشرة و احب اعرف اخبار الشخص الي تجمعني بي عشره مو من المنطقي اذا شخص بيني و بينه عشره و اختلفنا بيوم من الايام اصيرله عدو و ابغضه و اكرهه بس الظاهر هذا هو المنطق السائد حالياً و الي انتوا ماشين عليه ف گود لاك 🙃 .
مواليد الثمانينات يتخيلون هذا الزمن مو زمانهم والمكان مو مكانهم وكلشي يختلف عنهم شنو السبب؟
حقهم اني نهاية التسعينات و اعاني من هالسالفة مو عاد همه ترة الدنيا كلش تطورت تكنلوجياً و عقول الناس رجعت و المبادئ و الاخلاق انتهت و النظام الي يحتاجه اي شخص اعتيادي حتى يعيش ببلد محترم و يحضى بحياة كريمة انمحى ،،،تخيل عزيزي ، انت عايش ببلد بي نظام و اخلاق و قانون ك أبسط مثال تركيا و چنت تكنلوجياً واصل لحد التلفزيون قيثارة و الصوپة عشتار و الطباخ عشتار و المكيف ناشيونال جوزي تحديداً زط بط حرب مآسي ضيم ، التلفزيون صار حتى كاميرا تنربط اله وكاميرات و ايفونات و ماك بوك و ايباد و تابلت و الاف التقنيات و الشركات على مختلف اصعدة الحياة بس رجعوك لحياة الصحراء و لقوانينها بكل هاي التقنيات شيصير بيك ؟ مو حقهم يفتر راسهم ! .
حالة العناد الوسطية مقبولة و حلوة ، اذا العناد بدلع او غنج و بمناسباته يعني مو موضوع جدي و تجي هي تعاند بي ف مو مزعج و على الرغم من انو العناد من باب الدلع حلو الا انو اكو شخصيات أنفات متتقبله و الأنفات (جمع أنفة و الأنفة الشخص الي روحه بخشمه و ميتحمل حتى الشقة) ، بس كـ سر گدام المتابعين هو احنا نحب العناد مرات بس بحدود و بمواقف معينة مثل الصباح الخير حدها لـ ١٢ تعبر الحد تصير باهته و مو بمحلها من تنگال .